किडनी रोग निदान व प्रत्यारोपण शिविर कल
जावरा | रावणद्वार स्थित महावीर सेवालय में गुरुवार को किडनी रोग निदान एवं प्रत्यारोपण शिविर लगेगा। शिविर जैन सोश्यल ग्रुप जावरा सेंट्रल, अन्नक्षेत्र जनकल्याण समिति, अरबिंदों मेडिकल कॉलेज व हास्पिटल के तत्वावधान में संयमी श्रीमाल की स्मृति में सुबह 11 से दोपहर 2 बजे चलेगा। इसमें इंदौर के डॉक्टरों द्वारा किडनी रोग से संबंधित जानकारी देकर उनसे बचाव व रोकथाम की जानकारी दी जाएगी। वहीं डायलिसिस करा रहे मरीजों का परीक्षण व नि:शुल्क उपचार करेंगे। उन्हें किडनी प्रत्यारोपण संबंधित जानकारी भी देंगे। ग्रुप के अरुण संघवी, ललित जैन, समिति के चंद्रप्रकाश ओस्तवाल, संजय दासोत, शिविर संयोजक शैलेंद्र करनावट ने लोगों से शिविर का लाभ लेने की अपील की है।
npi_Deva hin_Deva